edisnord/MILQA-question-generation huggingface dataset:
qgen: title: Arany János (költő) context: Apja rengeteget mesélt neki a Toldikról, megszerettette vele a magyar népköltészetet és az irodalmat. Tanulékonysága korán feltűnt: mire hatévesen iskolába került, már nemcsak tökéletesen olvasott, hanem bibliai történeteket, énekeket és a könnyű irodalom termékeit is ismerte. Csodagyereknek tartották, és már iskolai évei alatt városszerte ismertté vált verseiről. Páratlan szókincsre tett szert, és a régi magyar nyelv nagy hatást gyakorolt költészetére. A későbbiekben talán emiatt idegenkedett a nyelvújítás és a romantika magyar nyelvre gyakorolt hatásaitól.

Kérdések:
Miért tekintették csodagyereknek Arany Jánost?
Hány éves korában küldték iskolába Arany Jánost?
Arany János támogatta a magyar nyelv megújítására irányuló törekvéseket?
qgen: title: Arany János (költő) context: Arany pályája több korszakra is felosztható, azonban lírai költészetének darabjai minden egyes alkotói szakaszában megtalálhatóak. A majdnem fél évszázados költői tevékenységében ezek mennyiségileg és minőségileg is egyenetlen eloszlásúak. Jelentős és kiemelkedő korszak a nagykőrösi időszak. Az 1860-as években a lírai költészet a Bach-korszak bukásával talaját vesztette, és Pestre költözésétől ez nála is megfigyelhető, hiszen költészete másként bontakozik ki. Az 1861–1877 közötti időszakban átélt élmények lírai megörökítése ugyan elmaradt, de egyfajta kárpótlásként lírai szövegek azért előfordulnak az Őszikék versciklusában.
A szabadságharc utáni időkben a vallás szerepe a természettudományok fejlődésével a korábbiakhoz képest bizonyos mértékben visszaszorult. A túlvilágba vetett hit és a földöntúli élet léte megkérdőjeleződött, és így megrázó élménnyé vált a halál véglegessége. Arany átérezte korának nagy világnézeti válságát és lélektani hatását, és költészetére az is hatott, hogy az európai szabadságküzdelmek mind sorra elbuktak. A magyar szabadságharc elvesztése miatt érzett kiábrándultság és az elvesztett remény lírai költészetére is jelentős hatást gyakorolt.

Kérdések:
Miért voltak fontosak Arany János költészetében a Nagykőrösön töltött évek?
Milyen élmények érték Arany Jánost 1861 után, amelyek a költészetére is kihatottak?
Arany János írt verseket 1861 és 1877 között?
qgen: title: Arany János (költő) context: Korai darabjai között két igazán kiemelkedő vers van: A rab gólya (1847) és a Nemzetőrdal (1848).
A rab gólya (1847): Az 1847-ben írt népies költeménye a lírai kisepika szép példája. A versben szerepló rab madár egy fehér gólya. A madarak általában a szabadságot jelképezik, de itt a törött szárnyú gólya vélhetően a költő lelkiállapotát jeleníti meg. Ő ez időben Szalontán élt egyfajta vidéki elszigeteltségben, és valószínűleg ennek az érzésnek ad hangot a költemény.
Nemzetőrdal (1848): A forradalmi lelkesedés és a népies dalköltészet egyesülése, mely a katonatoborzók hangulatát idézi meg. Első sorában mindjárt előtör a nemzeti büszkeség is: „Ne félj, babám, nem megyek világra: / Nemzetemnek vagyok katonája.” Ez a költemény megzenésítését követően népdallá is vált.
A későbbi és az ötvenes évek első felének lírája javarészt Nagykőröshöz köthető. A Letészem a lantot (1850) ugyan még a költözés előttire datálható, de ezeket a költeményeit a szabadságharc bukása érlelte lírikussá. E korszak (1849–1866) jelentősebb versei az alábbiak:

Kérdések:
Arany János korai versei közül melyek a legkiemelkedőbb alkotások?
A rab gólya című verset mikor írta Arany János?
Mit jelképez a versekben legtöbbször a madár?
=3. Minek a szimbóluma legtöbbször a versekben a madár?
Arany János A rab gólya című versében mit jelképez a címben említett madár?
Ki írta a Nemzetőrdalt?
Mikor írta Arany János a Nemzetőrdalt?
Ki zenésítette meg Arany János Nemzetőrdal című versét?
Miről szól a Letészem a lantot című vers?
qgen: title: Arany János (költő) context: Magyarország több pontján iskola viseli a nevét (például: Budapesten, Szegeden, Bonyhádon, Nyíregyházán, Dunaújvárosban), Gyöngyösön (Arany János Általános Iskola), Százhalombattán (Arany János Általános Iskola és Gimnázium), továbbá a környező országokban is (például: Arany János Líceum, Nagyszalonta, Arany János Alapiskola, Ekecs, Arany János Általános Iskola, Oromhegyes,) de még a tengerentúlon is, Kanada Hamilton városában és az Amerikai Egyesült Államokban, New Yorkban.
1985–1994 között működött Arany János Színház néven a Budapesti Gyermekszínház társulata a Paulay Ede u. 35. sz. alatti épületben.
Kisbolygót neveztek el róla: a 89973 Aranyjánost. Az apró, 1–2 km átmérőjű, 3,29 éves keringési idejű égitestet, melyet 2002. szeptember 8-án fedezett fel Sárneczky Krisztián.
Számos későbbi klasszikus költő elevenítette fel versében Arany János alakját vagy stílusát, a legismertebb Weöres Sándortól a Negyedik Szimfónia és Babits Mihálytól az Arany Jánoshoz. Paródiák is születtek: Varró Dánieltől a Változatok egy gyermekdalra Arany János-i változata, a Lőwy Árpád néven alkotó Réthy Lászlónak tulajdonított trágár átdolgozás és Kőrizs Imrétől a Toldi éjszakája.

Kérdések:
Hol neveztek el iskolákat Arany Jánosról?
Milyen külföldi országokban neveztek el iskolákat Arany Jánosról?
Miért neveztek el Arany Jánosról iskolát Kanadában?
Hol működött az Arany János Színház?
Az Arany János Színház mikor működött?
Mikor zárt be a budapesti Arany János Színház?
Hány évig működött a budapesti Arany János Színház?
A budapesti Arany János Színházban milyen darabokat adtak elő?
Ki nevezett el kisbolygót Arany Jánosról?
Mi a pontos neve az Arany Jánosról elnevezett kisbolygónak?
Az Arany Jánosról elnevezett kisbolygót mikor fedezték fel?
Arany Jánosról kik írtak paródiát?
qgen: title: Asperger-szindróma context: A rendellenességet dr. Hans Asperger osztrák pszichiáter és gyermekorvos írta le először 1944-ben; ő az autisztikus pszichopátia nevet adta neki. Róla nevezte el a szindrómát dr. Lorna Wing angol pszichiáter és pszichológus, aki egy 1981-es írásában használta először a kifejezést. Az Asperger-szindróma a Mentális rendellenességek diagnosztikai és statisztikai kézikönyve (Diagnostic and Statistical Manual of Mental Disorders) 4. kiadásába (DSM-IV) került be 1994-ben. A 2013-ban megjelent, jelenleg érvényes DSM-V megszüntette ezt a diagnózist, helyette bevezette az „autizmus spektrumzavar”-t (ASD), ami súlyosság szerint osztályoz, azonban a WHO által használt BNO-10-ben továbbra is szerepel.
Pontos okai és előfordulási gyakorisága ismeretlen, elsősorban a diagnosztizálási rendszerek változásai miatt.

Kérdések:
Ki írta le először az Asperger-szindrómát?
Mikor írták le először az Asperger-szindrómát?
Milyen nevet adott 1944-ben dr. Hans Asperger az általa először leírt rendellenességnek?
Mi köze dr. Hans Aspergernek a róla elnevezett szindrómához?
Ki használta először az Asperger-szindróma elnevezést?
Mikor használták először az Asperger-szindróma elnevezést?
A DSM minek a rövidítése a pszichiátriában?
Mikor jelent meg a DSM legújabb, 5. kiadása?
Mik az Asperger-szindróma okai?
Milyen gyakori az Asperger-szindróma?
qgen: title: Asperger-szindróma context: A Diagnostic and Statistical Manual of Mental Disorders (DSM-IV) 299.80-as szakasza alapján megadja a kritériumokat, amiknek alapján a szindróma diagnosztizálható.
Jellemző a szociális interakciók minőségbeli hiányossága ezek közül legalább két területen: a viselkedési minta, testbeszéd zavart, például kerüli a szemkontaktust, vagy helytelenül alkalmazza a társas interakciókat szabályozó gesztusokat; kapcsolatteremtő képessége korához képest fejletlen; nincsenek spontán vágyai arra, hogy másokkal együtt tevékenykedjen; nem akar társas, vagy érzelmi kapcsolatokban részt venni.
Viselkedési mintája korlátozott, behatárolt és ismétlődő, melyre érdeklődési és aktivitási formák esetében legalább az alábbi jellemzők közül valamelyik ráillik: belefeledkezik egy vagy több sztereotipikus és korlátozott érdeklődési területbe, mely nagy mértékben eltér a normálistól; ragaszkodik speciális, semmi haszonnal nem járó rutinokhoz vagy rituálékhoz; folyamatosan foglalkozik egyes tárgyak vagy részeik vizsgálatával.
Mindezek jelentős gondokat okoznak a társas kapcsolatokban, az iskolában vagy a munkában.

Kérdések:
Mi jellemző az Asperger-szindrómás emberekre?
Az Asperger-szindrómás emberek társas kapcsolataira mi jellemző?
Hogyan viselkedik egy Asperger-szindrómás ember?
Szeret közösségben lenni egy Asperger-szindrómás gyerek?
qgen: title: Asperger-szindróma context: Az Asperger-szindróma kezelése arra irányul, hogy elmúljanak a stresszelő tünetek, és az érintett személy szociális és kommunikációs képességei a korának megfelelően fejlődjenek. Multidiszciplináris megközelítésben, testreszabottan végzik ezt a fejlesztést. Sikereik ellenére az egyes beavatkozások hatásossága és eredményessége korlátozott.
Az Asperger-szindróma ideális kezelése sikeresen egyezteti össze az egyes tünetekkel foglalkozó terápiákat. Míg a legtöbb szakember szerint a kezelést mielőbb el kell kezdeni, addig nincsenek mindenki számára egyformán legjobb kezelési módszerek. A kezelés hasonlít a jól funkcionáló autizmus kezelésére, de leginkább a kommunikációban érdekelt.
A tipikus program a következőket foglalja magába:
a szociális képességek fejlesztése a hatékonyabb interakciók érdekében
kognitív viselkedésterápia a stresszkezelés javítására, aminek az is célja, hogy csökkentse a félelmeket és fegyelmezze a robbanásszerűen kitörő érzelmeket, és ezáltal mérsékelje a hajlamot a kényszeres és a repetitív rutinokra
az olyan kísérő betegségek gyógyszerelése, mint a depresszió
foglalkozások a szenzoros integráció és a mozgáskoordináció fejlesztésére

Kérdések:
Mi a célja az Asperger-szindrómás emberek terápiájának?
Mennyire eredményes az Asperger-szindrómás emberek terápiája?
Mikor kell elkezdeni az Asperger-szindróma kezelését?
Mire fókuszál az Asperger-szindróma terápiája?
Milyen területeket foglal magába az Asperger-szindrómások terápiája?
qgen: title: Asperger-szindróma context: A gyakoriságot illető becslések meglehetősen eltérőek. Egy 2003-as áttekintés szerint a tanulmányokban a gyakoriság 0,03 ezreléktől 4,84 ezrelékig terjedt, ahol is az autizmus és az Asperger-szindróma aránya 1,5:1 és 16:1 között volt. Az átlagos arány 5:1, amit összevetve az autizmusra kapott 1,3 ezrelékes becsléssel 0,26 ezrelék adódik az Asperger-szindrómára.
A különbségek részben az egységes kritériumrendszer hiányából erednek. Például egy viszonylag kicsi, 2007-es finn tanulmány szerint, ahol a mintát 5484 nyolcéves gyerek alkotta, ezerből 2,9 mutatta az ICD-10 szerinti tüneteket; 2,7 felelt meg a Gillberg-Gillberg kritériumoknak; 2,5 felelt meg a DSM-IV előírásainak és 1,6 a Szatmári-féle diagnózisnak. Összesítve, a gyerekek 4,3 ezreléke volt Asperger-szindrómás a különböző kritériumok szerint. A fiúk között több az Asperger-szindrómás; a Gillberg-Gillberg diagnózis szerint becsülve a nemek aránya 1,6:1 és 4:1 közötti.

Kérdések:
Milyen gyakori az Asperger-szindróma?
Mi az oka, hogy az Asperger-szindróma gyakoriságára jelentősen eltérő becslések születnek?
A fiúk vagy a lányok között gyakoribb az Asperger-szindróma?
qgen: title: Asperger-szindróma context: Korábban az Asperger-szindrómások egymástól elszigetelten éltek, de ez az internet előretörésével megváltozott. Egy külön szubkultúrát alakítottak ki maguknak az olyan találkozóhelyeken, mint a Wrongplanet weboldal.
Az Asperger-szindrómás egyén rövidítésére használt aspie szót Liane Holliday Willey vezette be 1999-ben. A társadalmi normáknak megfelelően fejlődő, autizmus- és Asperger-szindrómamentes egyéneket neurotipikusnak nevezik.
Ebben a kultúrában az autizmus spektrumot nem gyógyítandó betegségnek, vagy kiküszöbölendő fogyatékosságnak tekintik, hanem egy összetett jelenségnek, amit a maga teljességében kell tekinteni. Elvetik azt a nézetet, hogy van egy ideális agyberendezés; ehelyett toleranciát hirdetnek, és az úgynevezett neurodiverzitást tartják értéknek. Ez azt jelenti, hogy sokfélék vagyunk, sokféleképpen gondolkodunk, és ez a sokféleség érték, amit meg kell őrizni.
Ez a nézőpont alapot ad a kultúra hirdetésére, ünneplésére, és a küzdelemre a jogokért.
Éles a különbség azok között, akik betagolódtak ebbe a kultúrába, és nem akarják, hogy kiküszöböljék az autisztikus jellegeiket, és azok között, akik mindent megtesznek azért, hogy beilleszkedjenek a többségi társadalomba.

Kérdések:
Mi tette lehetővé, hogy az Asperger-szindrómások kialakítsák a saját szubkultúrájukat?
Hol találkozhatnak egymással virtuálisan az Asperger-szindrómás emberek?
Mi a népszerű köznyelvi rövidítése az Asperger-szindrómás embereknek?
Ki vezette be a köztudatba az aspie szót az Asperger-szindrómával élő emberek megnevezésére?
Mikor vezette be a köztudatba az aspie szót Liane Holliday Willey?
Kik azok a neurotipikus emberek?
Mit jelent a neurodiverzitás szó?
Az Asperger-szindrómások szubkultúrájában hogyan gondolkodnak az autizmus spektrumról?
qgen: title: Berlini fal context: Az NDK kikiáltása után Németország keleti felében a mind rosszabbá váló életkörülmények mellett a hatalom egyre keményebben lépett fel a sztálinista mintájú társadalom kiépítése érdekében. Ezzel egy időben az NSZK-ban növekedni kezdett az életszínvonal, kiépült a liberális demokrácia intézményrendszere. A romló kilátások elől a keletnémetek évről évre jelentős számban távoztak a nyitott berlini határokon keresztül nyugatra. A legmagasabbra a Sztálin halála után kirobbanó tüntetések erőszakos elfojtása után szökött a kivándorlók száma, akkor néhány hónap leforgása alatt 200 000 német hagyta el Kelet-Németországot. 1949 és 1960 között az NDK 17 millió lakosa közül összesen 2,6 millió települt át az NSZK-ba, míg az ország összlakossága több mint 1 millió fővel csökkent. A határ lezárása előtti napokban már napi 1500–1900 menekültet regisztráltak a nyugat-berlini menekülttáborokban.
*1961. augusztus 13-ig

Kérdések:
Mikor kiáltották ki az NDK-t?
Minek a rövidítése az NDK betűszó?
Mi volt az oka annak, hogy a 2. világháború után az NSZK-ban növekedett az életszínvonal, az NDK-ban pedig romlott?
Mi jellemző a sztálinista mintájú társadalmakra?
Miért menekültek egyre többen az NDK-ból az NSZK-ba?
Mikor halt meg Sztálin?
Melyik évben volt a legmagasabb a keletnémet kivándorlók száma?
Hány menekült érkezett az NDK-ból az NSZK-ba 1949 és 1960 között?
qgen: title: Berlini fal context: A '70-es évek elejétől kezdve Willy Brandt NSZK-kancellár lépéseket tett a két német állam viszonyának javítása érdekében. Az új keleti politika keretében Brandt elérte, hogy az NDK enyhítsen a Nyugat-Berlint elszigetelő utazási korlátozásokon. A keletnémet állam nem aktív (főként nyugdíjas) polgárai számára lehetővé tette, hogy Nyugat-Berlinbe utazzanak. Enyhítettek a nyugat-berlinieket 1952 óta korlátozó szabályozásokon is: ettől kezdve látogatásokat tehettek Kelet-Berlinben és a város körül lakó rokonaiknál. Nemcsak az utazás lett könnyebb Nyugat-Berlin életében, hanem javulást hozott a kommunális hulladék elhelyezésének megoldása, illetve a város rákapcsolása az NDK ivóvízhálózatára és az elektromos rendszerek újbóli összekötése is. Az NDK-vezetés igyekezett országának jobbik arcát mutatni a kellemetlen szomszédnak. A Nyugat-Berlinből is látható utcaszakaszokon a házakat kifestették, az utcákat parkosították.

Kérdések:
Mikor kezdett el közeledni egymáshoz az NDK és az NSZK?
Miért kezdett el közeledni egymáshoz az NSZK és az NDK vezetése az 1970-es években?
Ki volt az NSZK kancellárja az 1970-es évek elején?
Milyen utazási könnyítéseket hozott Berlin lakossága számára az 1970-es évek politikája?
Kik utazhattak szabadon Kelet-Berlinből Nyugat-Berlinbe az 1970-es években?
Az NDK aktív állampolgárai miért nem mehettek át szabadon Nyugat-Berlinbe?
Hogyan változtak a nyugat-berliniek utazási lehetőségei az 1970-es évek elején?
Milyen pozitív változásokat hoztak az 1970-es évek a berliniek életébe?
Kelet-Berlin mely részeit parkosították az 1970-es években?
qgen: title: Berlini fal context: 1989. október 6-án Gorbacsov kétnapos látogatást tett az NDK-ban. Viselkedése egyértelművé tette a keletnémet vezetés számára, hogy nem zárkózhat el a változtatások elől. Erich Honecker lemondása után a helyét Egon Krenz vette át. Csehszlovákia nyomására az NDK-államvezetés kidolgozta a nyugatra utazást szabályozó új javaslatokat.
November 9-én az utazási törvény ügyében ülést tartott az NSZEP felső vezetése. Az ott hozott döntést este, élőben közvetített sajtótájékoztatón Günter Schabowski ismertette. A sajtótájékoztató lezárása után Riccardo Ehrmann, olasz újságíró azt kérdezte, hogy milyen könnyítések várhatók az NDK-állampolgárok utazása ügyében. Schabowski zavartan keresgélt a papírjai között, mivel emlékezett arra, hogy kapott erre utasítást. Kollégája segített neki megkeresni, majd felolvasta. A teremben mindenki döbbenten hallgatta, és próbálta értelmezni a hallottakat. Erre a hamburgi Bild riportere Peter Brinkmann az intézkedések életbe lépésének idejéről érdeklődött, Schabowski ekkorra már eltette a szemüvegét, így pár másodpercig tanácstalanul forgatta papírjait, majd a következő választ adta:
Ismereteim szerint ez érvénybe lép… igen, azonnal.

Kérdések:
Gorbacsov mikor tett látogatást az NDK-ban 1989-ben?
Ki lett Erich Honecker utódja 1989 őszén?
Miért mondott le pozíciójáról Erich Honecker 1989-ben?
Ki ismertette a nyilvánosság előtt az NDK állampolgárok nyugatra utazásával kapcsolatos új szabályait 1989. november 9-én?
Ki volt Günter Schabowski?
Melyik újságnak írt Peter Brinkmann 1989 novemberében?
Milyen utazási könnyítések léptek életbe 1989. november 9-én az NDK állampolgárai számára?
Milyen pozíciót töltött be Erich Honecker 1989 októberében?
qgen: title: Berlini fal context: 1989. november 9-e után a keletnémet hatóságok nem tudták eldönteni, hogy mi történjen a politikai értelemben már leomlott berlini fal fizikai maradványaival. Az NDK határőrsége változatlanul felügyelte a falat és a NSZEP vezetése úgy gondolta, hogy lehetséges a határzár valamilyen formában való továbbüzemeltetése. Az első hetekben a határőrség munkatársai több helyen is hozzáláttak a megrongált elemek javításához.
A fal leomlása utáni hétvégén 10 új határátkelő helyet nyitottak. A határátkelőknél nagy tömeg gyülekezett és hangosan ünnepelték a fal minden egyes elemének eltávolítását. (A TV-felvételeken ezeket a jeleneteket a berlini fal bontásaként szokták bemutatni, pedig csak az új határátkelők helyén szedték fel a betonelemeket.) 1989. december 24-étől már a nyugat-berlini polgárok is beutazhattak Kelet-Berlinbe. Ekkorra már igencsak megritkultak a keletnémet határőrség őrjáratai a fal vonalán. Megszűnt az ellenőrzés a határátkelőhelyeknél, és a határőrök nem avatkoztak közbe, amikor a berliniek több helyen is bontani kezdték a létesítményeket. A határzár magánszorgalmú bontása különösen az NDK Népi Kamarájának 1990. március 18-án lezajlott választása után gyorsult fel.

Kérdések:
Mi történt a berlini fallal 1989. november 9-e után?
Mikor nyíltak új határátkelőhelyek a berlini falnál 1989-ben?
Hány új határátkelőhely nyílt a berlini falnál 1989 novemberében?
Mikor engedélyezték a szabad beutazást Nyugat-Berlin lakói számára Kelet-Berlinbe?
Mikor tartották az NDK Népi Kamarájának választását 1990-ben?
Milyen feladatai voltak az NDK Népi Kamarájának?
qgen: title: Berlini fal context: 1990. július 1-jén, a német valutaunió életbe lépésének napján a határőrség hivatalosan is beszüntette tevékenységét a belnémet határ berlini szakaszán. Július 13-án a Bernauer Strassénál hivatalosan is megkezdődött a fal bontása. A munkálatokat az NDK-határőrség 300 fős műszaki alakulata végezte, és a belvárosi falszakasz bontásával november 30-án végeztek is. Mindössze 6 szakasz maradt meg, ezek emlékműként ma is állnak. A Berlin és Brandenburg határán fekvő műszaki zárat 1991 novemberére számolták fel véglegesen.

Kérdések:
Mikor lépett életbe a német valutaunió?
Meddig teljesített járőrszolgálatot a német határőrség a berlini falnál?
Mikor kezdődött meg hivatalosan is a berlini fal elbontása?
Hol kezdődött meg a berlini fal hivatalos elbontása?
A berlini fal hivatalos lebontását kik végezték?
Meddig tartott a berlini fal belvárosi szakaszának a hivatalos bontása?
Mikor bontotta le az NDK határőrség a berlini fal belvárosi szakaszát?
Hány hónapig tartott a német határőrségnek, amíg lebontotta a berlini fal belvárosi szakaszát?
Ma is áll még a berlini fal?
Mikor számolták fel végleg a berlini falat Brandenburg és Berlin határán?
qgen: title: Berlini fal context: A nevezetes Bernauer Straße délkeleti oldalán, a lerombolt házak helyén kialakított halálsáv helye még ma is jobbára üres. A Bernauer Straße és az Ackerstraße sarkánál egy kb. 70 méter hosszú szakaszon a műszaki zárat teljes szélességében megőrizték, illetve visszaépítették, a látogatók megtekinthetik az eredeti helyén álló keleti Hinterlandmauert, a nyugati „fal”-at és a köztük húzódó valamikor határsávot is.
Az utca végén, a Schwedter Straße, az Oderberger Straße az Eberswalder Straße találkozásánál a fal a Bernauer Straßét kettévágva a Schwedter Straßén nyugatra kanyarodott, ellehetetlenítve a Bernauer Straße és az Eberswalder Straße villamosforgalmát. A Kelet-Berlinbe eső Eberswalder Straßén ide érkező villamosok pályáját ezért nagy hurokban visszafordították. Ez a fordulóhurok a fenti forgalmi csomópont közelében jelenleg is megfigyelhető.
A berlini népnyelv falsávnak nevezi az egykori határzóna elhanyagolt, beépítetlen vonalát, ahol még ma is láthatók a betonkerítések és néhol az őrtornyok is. A növényzet, az egykor töményen kiszórt gyomirtó szerek miatt, csak nehezen regenerálódik. Az egykori 302 őrtoronyból ma még öt látható.

Kérdések:
Hol látható még Berlinben teljes egészében az egykori határzár?
Mi az a Hinterlandmauer?
Mit neveznek a berliniek falsávnak?
Miért nem nőnek növények a berlini fal egykori nyomvonalán?
Hány őrtoronyból őrizték a berlini falat?
Hány őrtornyot építettek a berlini fal mentén?
Hány őrtorony áll még ma is az egykori berlini fal mentén?
Hány őrtornyot bontottak le a berlini fallal együtt?
qgen: title: Berlini fal context: Egy keletnémet kispárt a 2005-ös választásokon a berlini fal újjáépítését tűzte ki céljául.
Az Asahi TV 1990-ben gyűjtést rendezett Japánban abból a célból, hogy a berlini fal helyét cseresznyefákkal ültessék be. Az összegyűlt egy millió euróból 10 000 cseresznyefát ültettek Brandenburgban és Berlinben.
A keletnémet Reichsbahn felelt az épülő fal anyagának helyszínre szállításáért. A nyugat-berlini vasúti hálózatot is a Reichsbahn üzemeltette, ezért a falhoz építőanyagot szállító vonatok átjártak Nyugat-Berlinen.
A berliniek által egyszerűen csak Kacsacsőrnek nevezett kertes terület határvonala furcsa kanyarokat írt le. A háborúban győztes szövetségesek a tömböt egyenlő részekre osztották fel, ahol minden egyes keleti teleknek két nyugati szomszédja volt. A kiskertek művelését a fal felépítése után sem hanyagolták el, de csak az NDK „legmegbízhatóbb” polgárai (többnyire párttagok) lehettek itt tulajdonosok.

Kérdések:
Melyik német párt tűzte ki célul 2005-ben a berlini fal újjáépítését?
Milyen célból szervezett gyűjtést az Asahi TV Japánban 1990-ben?
Mikor szervezett gyűjtést az Asahi TV annak érdekében, hogy a berlini fal helyét cseresznyefákkal ültessék be?
Milyen fákkal ültették be a berlini fal egykori helyét a japánok jóvoltából?
Mennyi pénzt adományoztak a japánok 1990-ben arra a célra, hogy a berlini fal helyét fákkal ültessék be?
Hány cseresznyefát ültettek a németek a berlini fal helyén japán adományokból?
Mit jelképez a japán kultúrában a cseresznyefa?
Miért jártak át a berlini fal építéséhez szükséges anyagokat szállító tehervonatok Nyugat-Berlinen?
qgen: title: Berlini fal context: Nyugat-Berlin körül az NDK-területébe ágyazva, de attól teljesen elszigetelve 10 nyugati exklávé létezett. Ezek közül az egyetlen lakott a Berlin délnyugati részén fekvő Steinstücken nevű falu volt. 1951-ben a szocialista állam megkísérelte a terület elfoglalását, de a lakosság ellenállása miatt ez nem sikerült. Steinstücken egy rés volt a falon, mivel az odavezető utakon csak tankakadályok álltak. A területen különösen gyakoriak voltak a határőrök dezertálásai. A fal felépítésekor a területre vezető utat az NDK teljesen lezárta, ezért az amerikai hadsereg helikopter-leszállót épített és állandó „helyőrséget” hozott létre Steinstücken egyik portáján. A megoldást 1972 őszén egy bonyolult területcsere és alku hozta el, amikor a két állam kiegyezett egy 20 méter széles korridor létesítésében. A korridort és a települést az NDK ekkor egy külön „steinstückeni fallal” vette körül.
1972-ben az NDK és Nyugat-Berlin vezetői megállapodtak, hogy a nyugati szektorok kommunális hulladékát az NDK szeméttelepein rakják le.

Kérdések:
Hány nyugati exklávé létezett az NDK területén belül?
Hány lakott nyugati exkávé volt az NDK területén belül?
Mi volt a neve az egyetlen lakott nyugati exklávénak az NDK területén?
Miért nem akartak csatlakozni az NDK-hoz 1951-ben Steinstücken lakosai?
Miért kellett amerikai helikopter-leszállót építeni az NDK területén fekvő Steinstücken faluban?
Miért épült meg 1972-ben a steinstückeni fal?
Milyen megállapodás született 1972-ben az NDK és Nyugat-Berlin vezetői között?
Mit csináltak a Nyugat-Berlin által termelt szeméttel 1972 előtt?
qgen: title: Csontváry Kosztka Tivadar context: Csontváry elemi iskolai tanulmányait szülővárosában kezdte. Szlovák és német nyelvű közegéből a magyar nyelv tökéletes elsajátítására szülei alföldi rokonaikhoz küldték. 1863-ban egy tűzvész következtében leégett a város jelentős hányada. Míg apja a tűzoltást szervezte, Bella nővére a tűz áldozatává vált. 1863 őszétől a kisszebeni piarista algimnáziumába járt, ahol az első két osztályt végezte el. Sokat kerülte az iskolát, inkább a természetben gyönyörködött, különféle rovarokkal, lepkékkel, dongókkal és méhekkel játszott. Eközben összebarátkozott a gimnázium igazgatójával, Rehák Vincével, aki a természet nagy kedvelője és a növények kiváló ismerője volt. „A napi sétáinál engem soha ki nem hagyott: séták közben fejlődött ki a kisszebeni gymnáziumi múze­um létesítésének eszméje, a természetrajzi gyűjteménnyel való megkezdése. Gyűjtöttünk mindent szeretettel, min­dennek nevét ismertük rendszeresen."
Az apa a forradalomban vállalt császárpárti szerepe miatt családjával együtt, 1865-ben Kisszeben elhagyására kényszerült. Felesége rokonaihoz, Szerednyére költöztek, ahol a családfő földműveléssel és vadászattal kezdett foglalkozni. A gyerekek az ungvári királyi főgimnáziumba jártak.

Kérdések:
Miért küldték a fiatal Csontváryt alföldi rokonokhoz?
Melyik városban pusztított tűzvész 1863-ban?
Mi történt Csontváry Bella nevű nővérével?
Ki volt a kisszebeni piarista algimnázium igazgatója, amikor Csontváry oda járt?
Miért költözött el a Kosztka család Kisszebenből?
Hova költözött Csontváry 1865-ben?
Mivel foglalkozott Csontváry apja Szerednyén?
Hány testvére volt Csontváry Kosztka Tivadarnak?
Hol folytatta tanulmányait Csontváry 1865-től?
Mit csinált inkább Csontváry iskola helyett?
Mi volt Csontváry büntetése, amiért kerülte az iskolát?
qgen: title: Csontváry Kosztka Tivadar context: Csontváry festői pályája különös módon kezdődött. 1875-ben kapta meg gyógyszerész-oklevelét, ezután patikusként dolgozott Léván, Iglón és Eszéken. Mindenki kissé különc, de csendes és szorgalmas embernek ismerte. 1880. október 13-án, egy meleg őszi délután egy percre leült a patika ajtaja elé pihenni, s lerajzolta egy vénycédula hátára a szemközti ökrös szekeret. A rajz láttán pedig „az idős, jólelkű” patikavezető így kiáltott fel: „Hisz maga festőnek született!”. Ekkor Csontváry hangot hallott: „Te leszel a világ legnagyobb napút festője".
1881-ben Rómába utazott, járt a Vatikán képtáraiban, és többek közt Raffaello képeit tanulmányozta, de saját bevallása szerint nemigen bűvölte el a klasszikusok „idegen szellemet és nem a valóságot tükröző”, a „természettől elütő” festészete. Itt érlelődött meg végleg hivatástudata, későbbi nagyobb utazásainak és munkáinak egy része is.

Kérdések:
Mikor lett Csontváry gyógyszerész?
=1. Mikor kapta meg Csontváry a gyógyszerész-oklevelét?
Hol volt Csontváry patikus?
Milyen ember volt Csontváry?
Hogyan lett Csontváryból festő?
Ki mondta először Csontváryról, hogy festőnek született?
Mire rajzolt 1880. október 13-án Csontváry?
Ki mondta Csontvárynak, hogy "Te leszel a világ legnagyobb napút festője"?
Hol tanulmányozta Csontváry Raffaello képeit?
Mit gondolt Csontváry a klasszikus festészetről?
Mikor kezdett rajzolni Csontváry?
Melyik városban dolgozott Csontváry 1880 őszén?
qgen: title: Csontváry Kosztka Tivadar context: 1883-ban Párizsba ment, hogy Munkácsyval találkozzon, aki akkor éppen külföldön tartózkodott. Még ebben az évben hazatért és Szentesen a Megváltó patikában dolgozott. Saját gyógyszertárat szeretett volna nyitni Gácson, amihez 1884-ben kapta meg az engedélyt. Évekig patikusként dolgozott, hogy legyen elég pénze a nagy „motívumot” kutató utazásokra. Csak 41 éves korától tanult rendszeresen festeni: 1894-ben fél évig Münchenben Hollósy Simon növendéke volt, majd 1895-től Karlsruhében Kahlmorgennél , Düsseldorfban és Párizsban képezte tovább magát, tehát lényegében sosem volt autodidakta.
Az 1890-es évek végén Dalmáciában, Olaszországban és Németországban járt. 1902-ben festette Selmecbánya látképe című művét, majd Jajcában és a Hortobágyon dolgozott, 1904-ben Egyiptomban, Palesztinában és Athénben járt. Az út emlékét Kocsizás újholdnál Athénban, a Jupiter-templom romjai Athénban című képei őrzik. 1904-ben festette a Nagy-Tarpatak a Tátrában, A taorminai görög színház romjai című több négyzetméteres tájképeit.

Kérdések:
Miért utazott Csontváry Párizsba 1883-ban?
Hol találkozott egymással Csontváry és Munkácsy?
Kiknél tanult festeni Csontváry?
Miért dolgozott Csontváry patikusként?
Mely művei születtek Csontvárynak Athénban?
Hol található a Nagy-Tarpatak?
Hol tanulta a festészetet Csontváry?
Igaz-e, hogy Csontváry autodidakta volt?
Mi volt a neve Csontváry saját gyógyszertárának?
Mi volt Csontváry "nagy motívuma"?
Milyen képet festett Csontváry a Hortobágyon?
qgen: title: Csontváry Kosztka Tivadar context: Szíriából Párizsba, majd ismét a libanoni hegyekbe utazott, s elkészítette két nagy művét, a Magányos cédrus-t és a Zarándoklás a cédrusfához címűt (1907). 1908-ban festette meg a Mária kútja című kompozícióját és a Marokkói tanítót. 1909-ben Nápolyban készült utolsó befejezett festménye, a Sétalovaglás a tengerparton. 1910-ben még megpróbált egy külföldi kiállítást szervezni műveiből, de nem járt sikerrel. 1912-től írta filozófiai töltetű írásműveit, röpiratait; előadásokat tartott és brosúrákat jelentetett meg. 1919-es haláláig még két 18m2-es és több kisebb szénkartont készít. Ezek az eddigi feltételezésekkel szemben nem vázlatok, hanem befejezett művek.[forrás?]1915-től egészségi állapota folyamatosan romlott. 1916-ban IV. Károly királlyá koronázásán jelen volt, hogy megfesse a koronázást, azonban egészségi állapota miatt nem tudta végignézni, így megfesteni sem. 1917-ben eladta patikáját. 1919. június 20-án halt meg a budapesti Új Szent János Kórházban, két héttel 66. születésnapja előtt. A hivatalos kórisme szerint verőérgyulladásban hunyt el, bár egyesek szerint éhen halt. Az Óbudai temetőben temették el.

Kérdések:
Hol temették el Csontváryt?
=1. Hol nyugszik Csontváry?
Hol festette Csontváry a Magányos cédrus című képet?
Melyik Csonváry utolsó befejezett festménye?
Milyen brosúrákat jelentetett meg Csontváry?
Mikor koronázták meg IV. Károlyt?
Milyen egészségügyi problémái voltak Csontvárynak?
Megérte-e Csontváry a 66. születésnapját?
qgen: title: Csontváry Kosztka Tivadar context: Nem tartozott egyetlen korabeli irányzathoz sem, maga alkotta többrétű kifejezéssel „napút” festőként jellemezte önmagát.
Csontváry írásaiból úgy tűnik, hogy ezt a maga alkotta kifejezést, a naputat a plein air szinonimájaként is használta, a szó nála a fény és a levegő együttes megjelenése. Kutatta a különböző napszakok színvilágát, a nap és a fény természetét. Valószínűleg hatott rá Komjáthy Jenő világszemlélete is, és a világot egy élő organizmusként szemlélte. Így a napút sem egyszerűen csak azt jelentette számára, ahogy a nap bejárja útját keltétől nyugtáig, hanem azt is, ahogy a Nap energiát ad le a térnek, megadva annak szerkezetét, ahogy a tér visszaadja energiája egy részét a napnak, és ennek az állandó energiaáramlásnak az intenzitását jelzik a színek. Az impresszionistákhoz hasonlóan élt a kiegészítő színek egymás mellé helyezésével, néhány esetben azonban a harsány színeket a motívum fölerősítésére használta, és a motívum belső erejének hangsúlyozására a festékréteg vastagságát is használta, annak plasztikusságával, kidomborodásával is erősítve azt.
Műveinek szokatlan, feltűnő, a színskála teljes spektrumát felvonultató színessége tükrözi sajátos színelméletét:

Kérdések:
Mit jelent Csontvárynál a napút kifejezés?
Hogy határozta meg magát Csontváry?
Kik használták egymás mellé helyezve a kiegészítő színeket Csontváryn kívül?
Mit hangsúlyozott Csontváry a festékréteg vastagságával?
Milyen színeket használt Csontváry?
Ki volt Komjáthy Jenő?
Hogyan szemlélte Csontváry a világot?
qgen: title: Csontváry Kosztka Tivadar context: Csontváry anyaghasználatát tévesen olajfestéknek határozzák meg, pedig már saját korában is megjelentek művészetéről kritikák, miszerint saját maga által kevert festékkel fest, de a pontos megnevezés hiányában mindmáig ezt használják. Anyaghasználatának vizsgálatára az 1960-as években két kutatást is kezdeményeztek a Magyar Nemzeti Galéria szakemberei (Németh Lajos vezetésével), azonban ezek félbe szakadtak. Megállapításként arra a következtetésre jutottak, hogy Csontváry pasztellesen csillogó napútszínei valamilyen tempera alapanyag lehet, vagyis olyan festék, amely nem tartalmaz olajat. Festékeinek további feltérképezése csak a 21. század elején folytatódott: a Pécsi Csontváry Múzeumban őrzött képek festékeit Velledits Lajos festő-restaurátor vizsgálta először roncsolásmentes technikával, illetve vele párhuzamosan kezdte el kutatását Végvári Zsófia az ELTE BTK művészettörténeti doktorandusza, aki vizsgálatai során kimutatta, hogy Csontváry műveinek megalkotásához leginkább anilin alapú színezéket használt.

Kérdések:
Milyen színezéket használt Csontváry?
Olajfestéket használt-e Csontváry?
Miért szakadtak félbe a Magyar Nemzeti Galéria szakembereinek kutatásai Csontváry anyaghasználatáról?
Mely városban található Csontváry múzeum?
Van-e olaj a temperában?
Ki vizsgálta Csontváry festékeit?
Hányféle festéket használt Csontváry?
qgen: title: Csontváry Kosztka Tivadar context: Az általa használt keverék teste (a festék töltőanyaga) főleg a gácsi fehér agyagporból áll (kaolin), melyhez keverte az anilin alapú textilfestéket, olcsóbb porfestéket, enyvet, nagy tisztaságú terpentint (illóolajat), sót és vizet. Ez az enyves massza jó színezőerővel rendelkezett, nem száradt be könnyen, valószínűleg több napig is tudta használni. A sűrűbb keveréket a vastag festékfelületekhez használta, tehát ezek anyagukban is színezettek. A Csontváry által alkalmazott technika a freskófestés technikájához hasonlíthatott, ecsettel vagy festőkéssel vihette fel a keveréket a vászon felületére. Néhol a vastagon felhordott festékrétegek (pasztózus festésmód) úgy emelkednek ki a kép felületéből, mintha gipsz reliefek lennének. Különleges anyaghasználatát Wilhelm Ostwald német kémikus is tanulmányozta, aki az olajfestmények idővel tapasztalható sötétedésére keresett új festészeti lehetőségeket.

Kérdések:
Mi jellemző a pasztózus festésmódra?
Mi volt Csontváry festékeinek alapanyaga?
Mire hasonlított Csontváry technikája?
Milyen eszközzel festett Csontváry?
Sötétednek-e Csontváry képei?
Milyen tulajdonságai voltak a Csontváry által alkalmazott keveréknek?
qgen: title: Csontváry Kosztka Tivadar context: Életéről és gondolatairól irodalmi igényességgel (s néhol rendkívüli tömörséggel és világossággal, máshol homályossággal) megírt, furcsa, önéletrajzi írásaiból értesülhetünk, amelyek egy része 1982-ben a Magvető Kiadónál is megjelent. Ezekről Rockenbauer Pál így írt:
De hiszen a legendákat nem azért szeretjük, mert igazak, hanem mert – szépek. Csontváry különös, senkiéhez sem hasonlító írásai (mint ahogy festményei sem hasonlítanak senkiére, és őrá sem hasonlít senki) a magyar próza legszebb darabjai közé tartoznak – szerintem – de egy-két művészettörténészen kívül nem ismeri őket senki.

Kérdések:
Hogyan írt Csontváry?
Melyik kiadó jelentette meg Csontváry önéletrajzi írásait?
Mi a címe Csontváry Kosztka Tivadar önéletrajzi írásainak?
Mikor jelentek meg Csontváry önéletrajzi írásai?
Ki sorolja a magyar próza legszebb darabjai közé Csontváry írásait?
qgen: title: Csontváry Kosztka Tivadar context: Képei az utókor számára minden bizonnyal elvesztek volna, mert örökösei a rendkívül jó minőségű belga vásznakat anyagárban kocsiponyvaként szándékoztak elárverezni fuvarosoknak. A képek megmentője Gerlóczy Gedeon fiatal építész volt, aki az utolsó pillanatban, 1919 őszén felvásárolta őket. Véletlenül talált rájuk amikor műtermet keresett, és a Fehérvári út 34‐36. (ma Bartók Béla út 36‐38.) szám alatt véletlenül – szó szerint – belebotlott az összetekert festményekbe. Kosztka Anna, a festő nővére is épp ott volt, így az árverés előtt egy héttel nemcsak a képeket mentette meg, de az elégetésre szánt hatalmas mennyiségű írásos anyagokat, jegyzeteket is. Ezek, és a Gácsi patikájának padlásán tárolt további képek képezték a Pécsi múzeum alapját.
Az 1930-as gyűjteményes kiállításán fedezték fel igazán jelentőségét. Magyarországon a Szent István Király Múzeumban rendezett 1963-as Csontváry-kiállítás óta lettek igazán széles körben is ismertek festményei.

Kérdések:
Milyen vászonra festett Csontváry?
Mit terveztek örökösei Csontváry képeivel?
Ki mentette meg Csontváry képeit?
Mikor vásárolta meg Gerlóczy Csontváry képeit?
Hogyan talált rá Gerlóczy Csontváry műveire?
Hol találtak rá Csontváry festményeire?
Mikortól lettek igazán ismertek Csontváry képei Magyarországon?
Kik voltak Csontváry örökösei?
Melyik városban botlott bele Gerlóczy Csontváry képeibe?
qgen: title: Emberi szem context: Az Európai Molekuláris Biológiai Laboratórium (EMBL) heidelbergi tudósai bizonyítékokat találtak arra, hogyan fejlődött ki a gerincesek – és így az emberek – szeme. Az emberek távoli (állati) őseiben kétféle, fényre érzékeny sejtet találtak, a rhabdomérákat (ezek a rovarok összetett szemének fényérzékeny képződményei) és a fényérzékelő sejteket. Míg a legtöbb állatban a rhabdomérákból fejlődtek ki a szem sejtjei és a csillószerű fényérzékelő sejtek eredeti helyükön, az agyban maradtak, a gerincesek és így az emberek szemének fejlődése más utat követett: a csillószerű fényérzékeny sejtek látósejtekké váltak. Az ember látósejtjei, a csap és pálcika valószínűleg a férgek és emberek közös ősének idegrendszeréből származnak a kutatócsoport megállapítása szerint. Az emberi agyban még mindig találhatóak fényre érzékeny – vagy inkább a fényreceptorok agyba jutó jelzéseit felfogó – sejtek, amelyek a napi ritmusunkat (cirkadián ritmus) szabályozzák. A kutatók által vizsgált élőlény az úgynevezett „élő kövület”, a (Platynereis dumerilii) – egy fényérzékeny sejteket tartalmazó szemfolttal rendelkező tengeri féreg – volt, amely gyakorlatilag azonos 600 millió évvel ezelőtt élt ősével.

Kérdések:
Kik találtak bizonyítékot arra, hogy hogyan fejlődött ki a gerincesek szeme?
Mik azok a rhabdomérák?
Mik az ember látósejtjei?
Milyen funkciót töltenek be az emberi agy fényre érzékeny sejtjei?
Mi az a cirkadián ritmus?
Milyen állatokat vizsgáltak a az EMBL heidelbergi tudósai annak érdekében, hogy bizonyítékokat találjanak a gerincesek szemének a kifejlődésére?
Miért volt alkalmas a Platynereis dumerilii arra, hogy a tudósok a gerincesek szemének kialakulását tanulmányozzák rajta?
Miért hívják élő kövületnek a Platynereis dumerilii tengeri férget?
qgen: title: Emberi szem context: A szemgolyó (bulbus oculi) nagyobb részét egy megközelítőleg 24 milliméter átmérőjű, nem teljes gömb képezi, aminek elülső részét egy kisebb görbületi sugarú, előredomborodó, 13 milliméter átmérőjű gömbfelszínrészlet egészíti ki. Megkülönböztetünk rajta elülső és hátsó pólust, az ezeket összekötő szemtengelyt (ettől eltér a látás tengelye). A tájékozódásra szolgáló síkok az egyenlítői – a szemgolyó legnagyobb átmérőjén áthaladó frontális sík – (equatorialis sík), valamint a szemgolyó tengelyével párhuzamosan futó vízszintes és függőleges síkok. Ezek a szemet nyolc nyolcadra (octans) osztják. (A szemészetben természetesen ennél a felosztásnál precízebb tájékozódási módszerekre van szükség, amelyek például az életkori sajátosságokat is figyelembe veszik.)

Kérdések:
Mekkora a szemgolyónk?
Mi köti össze a szemgolyó elülső és hátulsó pólusát?
Mit nevezünk a szemészetben equatorialis síknak?
Hogyan jön létre a szem nyolc oktánsa?
Mekkora a szemgolyó átmérője?
Mi a különbség a szemtengely és a látás tengelye között?
qgen: title: Emberi szem context: Az ínhártya (sclera) a szemgolyó rostos burkának hátsó négyötödét teszi ki. Vastagsága 0,3–2,0 mm között változik. Vastagságát helyileg befolyásolja, hogy rajta tapadnak a szemizmok és átfúrja a szemideg. A felszínnel párhuzamosan rendeződött kollagén rostok hálózatából áll, ebből adódik fehér színe (a kötőhártyán át látható része a szemfehérje). Az állományát alkotó rostok változatos vastagsága és lefutása, a rostok és a rostok közötti állomány törésmutatójának eltérése, és vérellátása miatt lényegében átlátszatlan. (A teljes fényzárást természetesen a belső pigmenthám biztosítja.)

Kérdések:
Mi a sclera?
Hol található a szemben az ínhártya?
Az ínhártya milyen vastag a szemben?
Mi befolyásolja a szemben található ínhártya vastagságát?
Miért nem egyformán vastag mindenhol az ínhártya a szemben?
A szemizmok hol tapadnak a szemgolyóhoz?
Miből áll az ínhártya a szemben?
Milyen színű az ínhártya?
Mi biztosítja a szemben a teljes fényzárást?
A belső pigmenthám hol található a szemben?
qgen: title: Emberi szem context: A szivárványhártya (iris) egy alapvetően fényrekesz funkciójú, lapos lemez, amelynek fényáteresztő (embernél kerek, 4 milliméter átlagos átmérőjű) nyílása a pupilla (melynek ritkán használt magyar elnevezése a szembogár). Finom kötőszövetes rostrendszerrel rögzül az ínhártya elülső, lazább szerkezetű részén (spongiosa sclerae). A szivárványhártya alapját egy finom kötőszövetes állomány képezi, amelyben két ellentétes hatású simaizom, a pupillaszűkítő izom (musculus sphincter iridis (pupillae)) és a pupillatágító izom (musculus dilatator pupillae) található. Ezek hajtják végre a pupilla fényre alkalmazkodásának, illetve egyéb reflexeiből (akkomodációs reflex) következő szűkítő és tágító reakcióit. A szivárványhártya elülső felszíne az adott egyénre jellemző redőzöttséget mutat. A szivárványhártya színét a benne található festékanyagot (pigment) tartalmazó sejtek száma, pigmenttartalma és elrendeződése határozza meg. Ezeket pedig alapvetően örökletes tényezők befolyásolják (l. szemszín). Kettős (szimpatikus és paraszimpatikus) beidegzését az autonóm idegrendszerből kapja. Szimpatikus túlsúlyra a pupilla kitágul, míg paraszimpatikus túlsúlyra beszűkül.

Kérdések:
Mit hívunk pupillának?
Mi a szembogár gyakrabban használt neve?
Miből áll a szivárványhártya?
Vannak izmok a szivárványhártyában?
A szivárványhártyában milyen izmok találhatók?
Mi szűkíti vagy tágítja a pupillánkat?
Mitől függ a szivárványhártya színe?
A szemünk színét kitől örököljük?
Hogyan viselkedik a pupilla a szimpatikus idegrendszer túlsúlyának hatására?
qgen: title: Emberi szem context: A sugártest (corpus ciliare) a szivárványhártya mögött, szintén körben elhelyezkedő, alapjában simaizomból álló képződmény. Erre van felfüggesztve finom rostokkal a szemlencse. Széli nyúlványai (processus ciliares) érben gazdagok, és folyadékot, a csarnokvizet termelik. A sugártest izmai a szaruhártya–ínhártya határán erednek (természetesen a körkörös rostok kivételével). Abból következően, hogy erre van felfüggesztve a szemlencse, alapvető szerepe van az akkomodációban (a szem optikájának távolsághoz való alkalmazkodásában). Nyugalmi helyzetben (nagy távolságra alkalmazkodás), helyzete lényegében passzív, azaz elernyedt állapotban van, így a szemlencse a szem belső nyomása következtében kifeszül (törőereje csökken). Közelre nézéskor a sugártest izmainak megfeszülése csökkenti a szemlencsére ható feszítő hatást, ami rugalmasságánál fogva összehúzódva domborúbb lesz, törőereje nő, így a látott képet a retinára fókuszálja. Beidegzését szintén az autonóm idegrendszerből kapja.

Kérdések:
Hol helyezkedik el a sugártest az emberi szemben?
Mi az a corpus ciliare?
Milyen izomból áll a sugártest?
Mi tartja a szemlencsét az emberi szemben?
Mi termeli az emberi szemben a csarnokvizet?
Milyen funkciót tölt be a sugártest az emberi szemben?
Ha távolra nézünk, milyen állapotban vannak a szemünkben a sugártest izmai?
Mi történik a szemlencsével, ha közelre nézünk?
Miért lesz domborúbb a szemlencsénk, ha közelre nézünk?
qgen: title: Emberi szem context: A szemlencse (lens oculi) kettősen domború (bikonvex), átlátszó optikai lencse, átmérője 9 milliméter, vastagsága 4,5 milliméter, elülső felszínének domborulata kisebb, hátulsó felszínének domborulata nagyobb mértékű. A két felszínt összekötő szél lekerekített. Módosult, erősen megnyúlt hámsejtek alkotják. Átlátszó hártya, a lencsetok (capsula lentis) borítja. Állományában kocsonyásabb kéregállomány (cortex lentis) és tömöttebb mag (nucleus lentis) különböztethető meg. A lencse rugalmas képződmény, amely ellazult állapotban összeugrik, azaz domborúsága növekszik.

Kérdések:
Mi a szemlencse latin neve?
=1. Hogy hívják a szemlencsét latinul?
Milyen vastag a szemlencse?
Mekkora az átmérője az emberi szemlencsének?
A szemlencse elülső vagy hátulsó felszíne domborúbb?
A szemlencsét mik alkotják?
Mi borítja a szemlencsét?
A szemlencse tudja változtatni az alakját?
qgen: title: Emberi szem context: A lencsemag az életkorral növekszik, ettől rugalmassága csökken, ezzel laposabb állapotban rögzül, törőereje kisebb lesz. A lencse szélén körkörösen elöl és hátul finom függesztő rostok tapadnak, amelyek egymással kereszteződve a sugártest nyúlványai között ellentétes oldalon (azaz hátul és elöl) rögzülnek. Amikor a sugártest izomzata elernyedt állapotban van, a lencsefüggesztő rostokon keresztül a szem belső nyomása a lencsét megfeszíti és laposabbá teszi, így törőereje csökken, azaz távollátásra van beállítódva. A körben elhelyezkedő lencsefüggesztő rostok (zonula ciliaris) között közlekedik egymással az elülső és hátsó szemcsarnok tere.

Kérdések:
Hogyan változik az emberi szemlencse az idő előrehaladtával?
Miért csökken az emberi szemlencse rugalmassága az életkorral párhuzamosan?
Mi történik a szemlencsével, ha a sugártest izomzata el van ernyedve?
Ha a szemlencse laposabb, akkor közelre vagy távolra látunk jól vele?
Mi az a zonula ciliaris?
qgen: title: Fehér cápa context: A fehér cápa (Carcharodon carcharias) a porcos halak (Chondrichthyes) osztályának heringcápa-alakúak (Lamniformes) rendjébe, ezen belül a heringcápafélék (Lamnidae) családjába tartozó Carcharodon porcos halnem egyetlen élő faja és egyben a típusfaja is. Az embereket ért támadásai miatt ragadványneve a „fehér halál”.
A legmagasabban fejlett húsevő cápák közé tartozik, legelső képviselői körülbelül 16 millió évvel ezelőtt, a miocén időszak végén jelentek meg a Csendes-óceán északkeleti területén. A fehér cápa a legnagyobb, ragadozó életmódot folytató porcos hal, és a Földön őt tekintik az emberre nézve a legveszélyesebb cápafajnak.

Kérdések:
Mi a fehér cápa latin neve?
Hogyan sorolják be rendszertanilag a fehér cápát?
Melyik állatot nevezik "fehér halálnak"?
A fehér cápa mit eszik?
A fehér cápa ragadozó életmódot folytat?
Milyen állatokat fogyaszt a fehér cápa?
Milyen méretekkel rendelkezik egy kifejlett fehér cápa?
A fehér cápa első képviselői mikor jelentek meg a Földön?
Hol fejlődtek ki a fehér cápák 16 millió évvel ezelőtt?
Hol élnek ma fehér cápák?
Hány fehér cápa él ma a világon?
Melyik a legveszélyesebb cápafaj, ami emberekre is támad?
Hány halálos cápatámadás történik évente a világon?
Mikor támad emberre a fehér cápa?